AIŠKINAMASIS RAŠTAS

Dėl Molėtų rajono savivaldybės administracijos struktūros patvirtinimo

**1. Parengto tarybos sprendimo projekto tikslai ir uždaviniai**

 Pagal Lietuvos Respublikos vietos savivaldos įstatymo 16 straipsnio 2 dalies 10 punkto nuostatas Savivaldybės taryba administracijos direktorius siūlymu, mero teikimu tvirtina Savivaldybės administracijos struktūrą.

 Siūlomas Savivaldybės administracijos struktūros pakeitimas susijęs su nuo 2018 m. birželio 30 d. valstybinių (valstybės perduotų savivaldybėms) funkcijų, kurias atliko savivaldybės Vaiko teisių apsaugos skyrius, perdavimu Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos. Šiame skyriuje buvo 3 pareigybės. Siūloma panaikinti Vaiko teisių apsaugos skyrių administracijos struktūroje.

**2. Šiuo metu esantis teisinis reglamentavimas**

 Sprendimas priimamas vadovaujantis Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi ir 30 straipsnio 1 dalimi, Lietuvos Respublikos valstybės tarnybos įstatymo 8 straipsnio 5 dalimi, atsižvelgiant į administracijos direktoriaus siūlymą ir mero teikimą.

**3. Galimos teigiamos ir neigiamos pasekmės priėmus siūlomą tarybos sprendimo projektą.**

Neigiamų pasekmių nenumatoma.

**4. Priemonės sprendimui įgyvendinti**

 Savivaldybės administracijos direktoriaus įsakymu pakeisti Savivaldybės administracijos pareigybių sąrašą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nenumatoma.

**6.Vykdytojai, įvykdymo terminai**

Molėtų rajono savivaldybės administracijos direktorius.